Lisa 2

Hankija: Tapa Vallavalitsus

Väikehange: Suurenenud abivajadusega lapsele lapsehoiuteenuse osutamine Tapa vallas

**Lepingu projekt**

*(kuupäev sisaldub digiallkirjas)*

**Tapa Vallavalitsus** (edaspidi *tellija***)**, registrikood 75033477, aadress Pikk 15, 45106 Tapa linn, mida esindab vallavanem Riho Tell ja

**………………….** (edaspidi täitja/teenusepakkuja), registrikood …….., aadress ……., mida esindab ………………

*Tellija*ja *täitja*koos (edaspidi ka ühise nimetusega *pooled* või eraldi *pool*), sõlmisid käesoleva teenuse osutamise lepingu alljärgnevas:

**1. Lepingu objekt**

1.1.Lepingu esemeks on suurenenud abivajadusega lapsele lapsehoiuteenuse pakkumine Tapa vallas, millega toetatakse Tapa valla millega toetatakse suurenenud abivajadusega laste toimetulekut vastavalt lapse vajadustele, lepingule, hanke alusdokumentidele, esitatud pakkumusele ja kõigile hanke käigus tehtud täpsustustele, mis on antud lepingu lahutamatud lisad sõltumata nende vahetust lisamisest lepingule.

**2. Lepingu tähtaeg**

2.1. Teenuse osutamise periood on **14.06.2025-31.08.2025**.

**3. Täitja kohustused ja õigused**

Kohustused:

3.1.Osutada teenust vajaliku professionaalsusega ning kvaliteetselt, rakendades oma erialaseid teadmisi ja kogemusi parimal võimalikul viisil, ja vastavuses Eestis Vabariigis kehtivate õigusaktidega ning hea tavaga.

3.2.Teatadatellijale kõigist teenuse osutamisega seotud olulistest asjaoludest (sh asjaoludest, mis takistavad lepingu kohast täitmist ja asjaoludest, mis võivad ajendada tellijat antud juhiseid ning sõlmitud lepingut muutma), samuti andma tellija nõudmisel teavet teenuse osutamise käigu kohta.

3.3. Tagada teenuse osutamisel koolituse läbinud töötajate kasutamise.

3.4. Esitada tellijale elektrooniliselt kord kuus teenuse osutamisele järgneva kuu 5. kuupäevaks eelmise kuu teenuse osutamise aruanne teenusel olnud isikute ning osutatud tundide kohta.

Õigused:

3.5. Arvestades täitja erialaseid teadmisi ja kogemusi, teha tellijale ettepanekuid teenuse paremaks osutamiseks, ilma et teenuse hind muutuks.

3.6. Saada teenuse eest tasu vastavalt lepingus sätestatud tingimustel ja korras.

3.7. Katkestada lepingu täitmine kui tellija pole tasunud arveid vastavalt kokkulepitud tingimustele.

**4. Tellija kohustused ja õigused**

Kohustused:

4.1. Edastama täitjale e-posti teel väljavõtte Tapa valla lastekaitsespetsialisti otsusest lapsele lastehoiuteenuse määramise kohta pärast otsuse langetamist hiljemalt kolme tööpäeva jooksul.

4.2. Teatada täitjale selliste asjaolude ilmnemisest, mis võivad takistada teenuse osutamist või lepingu muul viisil täitmist.

4.3. Tasuda täitjale osutatud teenuse eest vastavalt lepingus sätestatud tingimustel ja korras.

4.4. Teavitada inimesi teenusele pääsemise võimalustest ja teenuse tingimustest.

Õigused:

4.4. Teenuse kvaliteedi hindamiseks võib tellija lepinguperioodi vältel tutvuda teenuse osutamisega ning küsitleda teenusel olijaid teenusega rahulolu hindamise eesmärgil.

4.5. Korraldada teenuseosutajaga koosolekuid ja ümarlaudu vastavalt vajadusele.

4.6. Juhul, kui tellija leiab, et teenus ei vasta lepingus sätestatule, teenuse osutamisel ilmneb olulisi puudusi, millele on tellija tähelepanu juhtinud, on tellijal õigus puuduste osas teenuse maksumust vähendada.

4.7. Kasutada õiguskaitsevahendeid (sh taganeda lepingust või öelda leping erakorraliselt üles) kui teenuseosutaja süstemaatiliselt ei täida või täidab mittenõuetekohaselt endale lepinguga võetud kohustusi.

**5. Lepingu tasu ja maksmise kord**

5.1. Teenuse eest tasumise aluseks on lapsehoiuteenuse maksumus ühele lapsele ühe kuu tasuna maksumus **……. eurot**.

5.2. Tellija tasub teenuse eest vastavalt tegelikult osutatud teenuse mahule.

5.3. Täitja esitab iga teenuse osutamise kuule järgneva kalendrikuu 5. kuupäevaks osutatud teenuse kohta aruande, näidates ära päevade kaupa teenust kasutanud isikute arvu ning nende nimed.

5.4. Tellija kontrollib ning aktsepteerib esitatud aruande 5 tööpäeva jooksul või saadab vajadusel täitjale parandamiseks. Kui viie järgneva tööpäeva jooksul tellija ei esita täitjale kirjalikke pretensioone, loetakse teenus vastuvõetuks ning tellijal ei ole õigust vähendada teenuse maksumust või viivitada arve tasumisega.

5.5. Teenuse osutamisel ilmnevate puuduste või esitatud aruannetes või arvetes esinevate puuduste kõrvaldamiseks on tellijal õigus määrata puuduste kõrvaldamise tähtaeg ning puuduste kõrvaldamiseni on tellijal õigus puuduste osas teenuse maksumust vähendada või arve tasumisega viivitada.

5.6. Täitjal on õigus esitada aktsepteeritud aruande alusel arve.

5.7. Tellija kohustub tasuma arve 14 päeva jooksul alates arve kättesaamisest.

**6. Poolte vastutus**

6.1. Pooled vastutavad lepingust tulenevate kohustuste rikkumise eest, kui rikkumine on põhjustatud süüliselt.

6.2.Kui tellija avastab teenuse osutamises puudusi või teenus ei vasta muul viisil lepingust tulenevatele nõuetele, teatab ta sellest täitjale kirjalikult esimesel võimalusel.

6.3. Teenuse osutamisel ilmnevate puuduste kõrvaldamiseks on tellijal õigus määrata kõrvaldamise tähtaeg.

6.4. Lepingu põhitingimuste rikkumisel ja ning määratud puuduste kõrvaldamise tähtaja eiramisel on tellijal õigus täitjalt nõuda leppetrahvi igakordselt kuni 15% kuu koondarve summast.

6.5. Tellija poolt arvete mitteõigeaegse tasumise korral on täitjal õigus nõuda viivist 0,1% tähtajaks tasumata summalt iga viivitatud päeva eest.

**7. Konfidentsiaalsus**

7.1. Täitja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.

7.2. Täitja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.

7.3. Täitja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.

7.4. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.

**8. Lepingu lõppemine ja ennetähtaegne lõpetamine**.

8.1. Leping lõpeb, kui lepingust tulenevad kohustused on mõlemapoolselt täielikult ja nõuetekohaselt täidetud.

8.2. Lepingu võib lõpetada ennetähtaegselt poolte kokkuleppel.

8.3. Tellija võib lõpetada lepingu seoses vajaduse kadumisega teenuse ostmise järele, teatades sellest täitjale vähemalt kolm kuud ette.

8.4. Tellijal on õigus lepingust võlaõigusseadusega sätestatud korras ja põhjustel taganeda või leping üles öelda.

**9. Kontaktisikud**

9.1. Täitjat esindab igapäevases asjaajamises ………………, tel ……….., e-post ……. .

9.2. Tellijat esindab igapäevases asjaajamises lastekaitsespetsialist ……………., tel ……………., e-post………………………..

**10. Lõppsätted**

10.1. Lepingu täitmisel juhinduvad pooled Eesti Vabariigi seadustest ja asjassepuutuvatest õigusaktidest.

10.2. Lepinguga seotud lahkarvamused lahendatakse läbirääkimiste teel. Kokkuleppe mittesaavutamisel lahendatakse vaidlused kohtus vastavalt kehtivatele seadustele ja õigusaktidele.

**Poolte allkirjad**

*(allkirjastatud digitaalselt)*  *(allkirjastatud digitaalselt)*

TellijaTäitja